CELEX: 31986R2478
Language: el
Date: 1986-07-30 00:00:00
Title: Κανονισμός (ΕΟΚ) αριθ. 2478/86 της Επιτροπής της 30ής Ιουλίου 1986 που καθορίζει, για την περίοδο εμπορίας 1986/87, την εκτιμώμενη παραγωγή και τη μείωση του ποσού της ενίσχυσης για τους ηλιανθόσπορους

Avis juridique important

|

31986R2478

Κανονισμός (ΕΟΚ) αριθ. 2478/86 της Επιτροπής της 30ής Ιουλίου 1986 που καθορίζει, για την περίοδο εμπορίας 1986/87, την εκτιμώμενη παραγωγή και τη μείωση του ποσού της ενίσχυσης για τους ηλιανθόσπορους  

Επίσημη Εφημερίδα αριθ. L 212 της 02/08/1986 σ. 0016

***** ΚΑΝΟΝΙΣΜΟΣ (ΕΟΚ) αριθ. 2478/86 ΤΗΣ ΕΠΙΤΡΟΠΗΣ  της 30ής Ιουλίου 1986  που καθορίζει, για την περίοδο εμπορίας 1986/87, την εκτιμώμενη παραγωγή και τη μείωση του ποσού της ενίσχυσης για τους ηλιανθόσπορους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 27α παράγραφος 5,  Εκτιμώντας:  ότι το άρθρο 32α του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2434/86 (4), προσδιόρισε τα στοιχεία που πρέπει να καθοριστούν σε εφαρμογή του συστήματος των μεγίστων εγγυημένων ποσοτήτων· ότι είναι σκόπιμο να καθοριστεί, για την περίοδο εμπορίας 1986/87, η εκτιμώμενη παραγωγή ηλιανθόσπορων βάσει των διαθεσίμων στοιχείων, καθώς και η επακόλουθη μείωση του ποσού της ενίσχυσης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1986/87 η εκτιμώμενη παραγωγή των ηλιανθόσπορων που αναφέρεται στο άρθρο 32α παράγραφος 1 πρώτη περίπτωση του κανονισμού (ΕΟΚ) αριθ. 2681/83 καθορίζεται σε:  - 1 930 000 τόνους για την Κοινότητα, στη σύνθεσή της στις 31 Δεκεμβρίου 1985,  - 800 000 τόνους για την Ισπανία,  - 32 000 τόνους για την Πορτογαλία.  Άρθρο 2  Για την περίοδο εμπορίας 1986/87 η μείωση με την οποία πολλαπλασιάζεται το ποσό της ενίσχυσης για τους ηλιανθόσπορους, που αναφέρεται στο άρθρο 32α παράγραφος 1 τρίτη περίπτωση του κανονισμού (ΕΟΚ) αριθ. 2681/83, καθορίζεται σε:  - 2,918 ECU ανά 100 χιλιόγραμμα για την Κοινότητα στη σύνθεσή της στις 31 Δεκεμβρίου 1985,  - 0 ECU ανά 100 χιλιόγραμμα για την Ισπανία,  - 0 ECU ανά 100 χιλιόγραμμα για την Πορτογαλία.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 266 της 28. 9. 1983, σ. 22.  (4) ΕΕ αριθ. L 210 της 1. 8. 1986, σ. 51.